wickkiey/tamil-wikipedia-chunked huggingface dataset:
# பரேலி மக்களவைத் தொகுதி

## நாடாளுமன்ற உறுப்பினர்கள்

| 1952 | சத்தீசு சந்திரா | இந்திய தேசிய காங்கிரசு |
| --- | --- | --- |
| 1957 |  |  |
| 1962 | பிரிஜ் இராஜ் சிங் | பாரதிய ஜனசங்கம் |
| 1967 | பிரிஜ்பூசண் லால் |  |
| 1971 | சத்தீசு சந்திரா | இந்திய தேசிய காங்கிரசு |
| 1977 | இராம் மூர்த்தி | ஜனதா கட்சி |
| 1980 | மிசிராயர் கான் | மதச்சார்பற்ற ஜனதா கட்சி |
| 1981^ | பேகம் அபிதா அகமது | இந்திய தேசிய காங்கிரசு |
| 1984 |  |  |
| 1989 | சந்தோஷ் குமார் கங்க்வார் | பாரதிய ஜனதா கட்சி |
| 1991 |  |  |
| 1996 |  |  |
| 1998 |  |  |
| 1999 |  |  |
| 2004 |  |  |
| 2009 | பிரவீன் சிங் ஆரோன் | இந்திய தேசிய காங்கிரசு |
| 2014 | சந்தோஷ் குமார் கங்க்வார் | பாரதிய ஜனதா கட்சி |
| 2019 |  |  |
| 2024 | சாத்ரபால் சிங் கங்க்வார் | } |
^ இடைத்தேர்தல்
# கீ. தாமோதரன்

**கீழேதத்து தாமோதரன்** (*Keezhedathu Damodaran*)(பிப்ரவரி 25,1912-ஜூலை 3,1976) ஓர் மார்க்சியக் கோட்பாட்டாளரும், எழுத்தாளருமாவார். இவர் இந்திய மாநிலமான கேரளாவில் இந்தியப் பொதுவுடைமைக் கட்சியின் தலைவர்களில் ஒருவராகவும் , மலையாளத்தில் முதல் முற்போக்கான எழுத்தாளராகவும் இருந்தார். மேலும் இவர் ஒரு பன்மொழி அறிஞரும் ஆவார். அரசியல் ஆர்வலரும் மற்றும் ஆவணப்பட இயக்குனருமான கே. பி. சசி தாமோதரனின் மகன் ஆவார்.
# கீ. தாமோதரன்

## ஆரம்பகால வாழ்க்கை மற்றும் கல்வி

தாமோதரன், கிழக்கினியாகத் துப்பன் நம்பூதிரி மற்றும் கீழேதத்து நாராயணி அம்மா ஆகியோருக்கு மலப்புறம் மாவட்டம் பொன்னானியில் பிறந்தார். திரூர் அரசு பள்ளியில் பள்ளிப்படிப்பையும், கோழிக்கோடு சாமுத்திரி கல்லூரியில் கல்லூரிக் கல்வியையும் பெற்றார். இவரது முதல் சோசலிச நடவடிக்கைகள் ‘கேரள மாணவர் இயக்கத்தின்’ அதன் செயலாளராக தொடங்கியது. இவர் இந்திய விடுதலை இயக்கத்தில் சேர்ந்தார். உப்புச் சத்தியாகிரகத்தில் பங்கேற்றதற்காக 1931 ஆம் ஆண்டில் கைது செய்யப்பட்டு 23 மாதங்கள் கடுமையான சிறைத்தண்டனை விதிக்கப்பட்டார். கோயம்புத்தூர் சிறையில் இருந்தபோது, இவர் தமிழ் மற்றும் இந்தி மொழிகளைக் கற்றுக்கொண்டார். 1935 ஆம் ஆண்டில் வாரணாசி சென்று அங்குள்ள *விஸ்வ வித்யாலயா கல்வி நிலையத்தில்* சமசுகிருதம் பயின்று சாஸ்திரி தேர்வில் தேர்ச்சி பெற்றார். வாரணாசியில் இருந்தபோது உருது மற்றும் வங்காள மொழி ஆகியவற்றையும் கற்றுக் கொண்டார். பின்னர் பொதுவுடைமை சித்தாந்தத்தின் மீது ஈர்க்கப்பட்டார்.
# கீ. தாமோதரன்

## அரசியல் வாழ்க்கை

லால் பகதூர் சாஸ்திரி இவரது வகுப்புத் தோழராக இருந்தார். தாமோதரன் ஓங்கார் நடசாஸ்திரி என்பவர் மூலம் பொதுவுடைமை சித்தாந்தத்திற்கு ஈர்க்கப்பட்டார். 1937இல் கேரளாவுக்குத் திரும்பிய இவர், கேரள சோசலிசக் கட்சியில் சேர்ந்தார். அதே ஆண்டு மே மாதம் இந்தியப் பொதுவுடைமைக் கட்சியின் கேரளப் பிரிவை உருவாக்கினார். கயிறு மற்றும் பீடி தொழிலாளர்களை ஒழுங்கமைத்தார். இரண்டு முறை சிறையில் அடைக்கப்பட்டு 1945 இல் விடுவிக்கப்பட்டார். 1951இல், இந்தியப் பொதுவுடைமைக் கட்சியின் மலபார் பிரிவுக் குழுவின் வட்டச் செயலாளராகத் தேர்ந்தெடுக்கப்பட்டார். 1951ஆம் ஆண்டு சட்டப்பேரவைத் தேர்தலிலும், 1957ஆம் ஆண்டு மக்களவைத் தேர்தலிலும் போட்டியிட்டார். 1960இல் கட்சியின் மத்திய செயற்குழுவிற்கு தாமோதரன் தேர்ந்தெடுக்கப்பட்டார். நவயுகம் வார இதழின் தொகுப்பாளராகவும் இருந்தார். இந்தக் காலகட்டத்தில் கட்டுரைகள் மற்றும் புத்தகங்களை எழுதுவதன் மூலமும், புதிய மொழிகளைக் கற்றுக்கொள்வதன் மூலமும், பல்வேறு மன்றங்களில் விவாதித்து வருவதன் மூலமும் தாமோதரன் அறிவார்ந்த செயல்பாட்டில் தீவிரமாக இருந்தார்.  
1964இல் மாநிலங்களவை உறுப்பினராக ஆனார். கிட்டத்தட்ட அனைத்து பொதுவுடைமை நாடுகள் உட்பட பல ஆசிய மற்றும் ஐரோப்பிய நாடுகளுக்கு தாமோதரன் பயணம் செய்தார். பதவிக் காலத்திற்குப் பிறகு, இவர் தனது நேரத்தை கட்சியின் வரலாறு குறித்த விரிவான ஆராய்ச்சியை இந்திய வரலாற்று ஆராய்ச்சிக் குழுவின் கூட்டுறவின் கீழ் முடித்தார். இவரது பட்டாபக்கி என்ற நாடகம் கேரளாவில் அரங்கேற்றப்பட்ட முதல் அரசியல் நாடகமாகும். இது ஒரு வகையில், சாமானிய மக்களிடையே பொதுவுடைமை சித்தாந்தத்தின் முன்னேற்றத்திற்கு வழி வகுத்தது. அதுவரை ஆன்மீகமாக மட்டுமே கருதப்பட்ட இந்திய தத்துவத்தில் தாமோதரன் ஆழமாக வாழ்ந்து, அதில் புதிய பௌதிக எண்ணங்களைக் கண்டுபிடித்தார்.
# கீ. தாமோதரன்

## இறப்பு

தாமோதரன் 1976 ஜூலை 3 அன்று புது தில்லி,சப்தர்ஜங் மருத்துவமனையில் இறந்தார். தாமோதரன் ஒரு பன்மொழி அறிஞராக இருந்தார். மேலும் பல புத்தகங்களை உருசிய மொழியிலிருந்து மலையாளத்திற்கு மொழிபெயர்த்தார். *பட்டாபக்கி* , *இரக்தாபனம்* போன்ற நாடகங்களையும் எழுதினார். 1934க்கும் 1935க்கும் இடையில் எழுதப்பட்ட கதைகள் இப்போது ‘கன்னூனீர்’ என்ற தொகுப்பாக உள்ளன. இவரது அனைத்து படைப்புகளிலும், கட்சி பிரபலமடைந்தது. இந்திய கலாச்சாரம் மற்றும் பண்டைய காலத்தின் தத்துவம் ஆகியவற்றின் சிறந்த விளக்கமான *இண்டியுடே ஆத்மாவு* இவரது படைப்புகளில் மிகவும் பிரபலமானவை ஆகும். தொல்லியல், மானுடவியல் மற்றும் நாணய அறிவியல் ஆகியவற்றின் அடிப்படையில் *கேரள வரலாறு* முதல் பகுதியை தாமோதரன் முடித்தார்.
# இஸ்டீபன் காலோங் நிங்கான்

**இஸ்டீபன் காலோங் நிங்கான்** (ஆங்கிலம்; *Stephen Kalong Ningkan*; மலாய்: *Tan Sri Datuk Amar Stephen Kalong Ningkan*) (பிறப்பு: 20 ஆகஸ்டு 1920; – இறப்பு: 31 மார்ச் 1997) என்பவர் ஒரு மலேசிய அரசியல்வாதி; சரவாக் மாநிலத்தின் மிக முக்கியமான மூத்த அரசியல்வாதிகளில் ஒருவராக அறியப்படுகிறார்.  
இவர் 1963 முதல் 1966 வரை மலேசியா, சரவாக் மாநிலத்தின் 1-ஆவது முதலமைச்சர் பதவி வகித்தவர் ஆவார்.
# இஸ்டீபன் காலோங் நிங்கான்

## வாழ்க்கை

இஸ்டீபன் காலோங் நிங்கான் 20 ஆகஸ்டு 1920 அன்று பெத்தோங் நகரில் பிறந்தார். அந்தக் கட்டத்தில் பெத்தோங் நகர்ப்பகுதி சரவாக்கின் இரண்டாவது பிரிவின் கீழ் (சிமாங்காங் பிரிவு) நிர்வகிக்கப்பட்டது.  
இவர் இபான் மற்றும் சீனப் பெற்றோருக்குப் பிறந்தவர். அவரின் சீனப் பெயர் மோக் டெக் பூன் *(Mok Teck Boon).* இஸ்டீபன் காலோங் நிங்கானின் வளர்ப்புத் தாத்தா மோக் பான் செங். அவர் 1870-இல் சீனாவின் குவாங்டொங் மாநிலத்தின் பொசன் நகர்ப்பகுதியில் பிறந்தார்.  
பின்னர் அவர் சிமங்காங் *(Simanggang)* பகுதியில் இருந்த செயின்ட் அகஸ்டின் பள்ளியில் மாணவராகச் சேர்ந்தார்.
# இஸ்டீபன் காலோங் நிங்கான்

## வாழ்க்கை

### தலைமறைவு இயக்கம்

1944-இல், அவர் ஜெசல்டன் (தற்போது கோத்தா கினபாலு) நகரைத் தளமாகக் கொண்ட ஒரு தலைமறைவு இயக்கமான சேவைகள் உளவுத்துறையில் *(Services Reconnaissance Department)* சேர்ந்தார். அதன் பின்னர் 1947 முதல் 1950 வரை அவர், சரவாக் பெத்தோங்கில், தன் முன்னாள் பள்ளியில் ஆசிரியராகச் சேவை செய்தார்.  
அதன் பின்னர் 1950 முதல் 1961 வரை புரூணை, கோலா பெலெய்ட் *(Kuala Belait)* பகுதியில் உள்ள செல் நிறுவனத்தின் *(Shell Company)* மருத்துவமனையில் பணிபுரிந்தார்.
- :
- - Order of the Star of Hornbill Sarawak (**PGBK**) – **Datuk**
- - Most Exalted Order of the Star of Sarawak (**PNBS**) – **Dato**' (1964)
- - Order of the Star of Hornbill Sarawak (**DA**) – **Datuk Amar** (1988)
# நீலலோகிததாசன் நாடார்

**ஏ. நீலலோகிததாசன் நாடார்** (*Neelalohithadasan Nadar*) இந்தியாவின் கேரள மாநிலத்தைச் சேர்ந்த அரசியல்வாதி ஆவார். மேலும் தனது வாழ்நாள் முழுவதும் பல்வேறு துறைகளின் அமைச்சராக இருந்துள்ளார்.  
1980 ஆம் ஆண்டில் திருவனந்தபுரம் மக்களவைத் தொகுதியின் மக்களவை உறுப்பினராக இருந்தார். மேலும், இவர் 3 முறை கேரள அரசில் அமைச்சராக பணியாற்றினார். சி.எச் முகமது கோயா அமைச்சரவையில் தொழிலாளர் மற்றும் வீட்டுவசதி அமைச்சராகவும் பின்னர், 1987 முதல் 1991 வரை எ. கி. நாயனார் அமைச்சகத்திலும் விளையாட்டு மற்றும் இளைஞர் அமைச்சராக பணியாற்றினார். பின்னர், எ. கி. நாயனாரின் 3 வது அமைச்சகத்தில் 1999 முதல் 2000 வரை வன மற்றும் போக்குவரத்து அமைச்சராகவும் இருந்தார். இப்போது இவர் ஜனதா தளம் (சமயச்சார்பற்ற) கட்சியின் கேரள பிரிவின் மாநிலத் தலைவராக உள்ளார்.
# நீலலோகிததாசன் நாடார்

## வழக்குகள்

பெண்களுக்கு எதிரான பாலியல் வன்கொடுமை வழக்கில் நாடார் மீது குற்றம் சாட்டப்பட்டு குற்றவாளி என தீர்ப்பளிக்கப்பட்டுள்ளது. 1999 ஆம் ஆண்டில் இவர் வன அதிகாரி பிரகிருதி இவர் வன அதிகாரி பிரகிருதி ஸ்ரீவஸ்தவா மீது தாக்குதல் நடத்தினார். 2000 ஆம் ஆண்டில் இந்திய ஆட்சிப் பணி அதிகாரியும் மற்றும் கேரள தலைமைத் தேர்தல் அதிகாரியுமான நளினி நெட்டோ மீது தாக்குதல் நடத்தினார். இவ்வழக்கில் 2004 இல் கோழிக்கோடு நீதிமன்றத்தால் குற்றவாளி என்று தீர்ப்பளிக்கப்பட்டது. ஆனால் பின்னர் 2008 இல் மற்றொரு விரைவு நீதிமன்றத்தால் விடுவிக்கப்பட்டார்.
# நீலலோகிததாசன் நாடார்

## தனிப்பட்ட வாழ்க்கை

கே. பி. அப்பி நாடார் மற்றும் அவரது மனைவி அ. குஞ்ஞுலட்சுமி ஆகியோரின் மகனாக நீலலோகிததாசன் நாடார் 1947 ஆகஸ்ட் 28 அன்று பிறந்தார். சட்டப் பட்டதாரியான இவர் இந்தியில் முனைவர் பட்டமும் பெற்றுள்ளார்.  
நாடார், ஜனதா தளம் (சமயச்சார்பற்ற) கட்சியைச் சேர்ந்த அரசியல்வாதியும், 2011 தேர்தலில் வெற்றி பெற்றதிலிருந்து கேரள சட்டமன்ற உறுப்பினருமான ஜமீலா பிரகாசம் என்பவரை மணந்தார். இவர்களுக்கு இரண்டு மகள்கள் உள்ளனர். இவரது மூத்த மகள் தீப்தி தலைமைச் செயலகத்தில் பணிபுரிகிறார். விக்ரம் சாராபாய் விண்வெளி மையத்தில் பணிபுரிந்த இளம் விஞ்ஞானியான இவரது இளைய மகள் திவ்யா 2010 ஆகஸ்ட் 29 அன்று தற்கொலை செய்து கொண்டார்.
# வாக்குவாதம்

**வாக்குவாதம்** அல்லது **வாதம்** (argument) என்பது வாக்கியங்கள், அறிக்கைகள் அல்லது முன்மொழிவுகளின் தொடர் ஆகும், அவற்றில் சில மூலக்கூற்று என்றும் முடிவு என்றும் அழைக்கப்படுகின்றன. ஒரு வாதத்தின் நோக்கம் நியாயப்படுத்துதல், விளக்கம் மற்றும்/அல்லது தூண்டுதல் மூலம் ஒருவரின் முடிவுக்குk காரணங்களை வழங்குவதாகும்.  
வாதங்கள் என்பது ஓர் அறிக்கையின் உண்மை அல்லது ஏற்றுக்கொள்ளக்கூடிய தன்மையின் அளவைத் தீர்மானிக்கும் நோக்கம் கொண்டதாகும். இது, மூன்று முக்கிய கண்ணோட்டங்களில் இருந்து ஆய்வு செய்யப்படலாம். அவையாவன, ஏரண ரீதியில், இயங்கியல் மற்றும் சொல்லாட்சிக் கண்ணோட்டம்.
# வாக்குவாதம்

## சொற்பிறப்பியல்

இலத்தீனின் மூலச் சொல்லான *arguere* என்பது (பிரகாசமான, அறிவொளியூட்டுதல், அறியச் செய்தல், நிரூபித்தல் போன்றவை இதன் பொருளாகும்) புரோட்டோ-இந்தோ-ஐரோப்பியச் சொற்களான *argu-yo*-, பின்னொட்டு வடிவமான *arg-* (பிரகாசம் வெள்ளை) என்பதிலிருந்து உருவானது.
# வாக்குவாதம்

## வாத வகைகளின் நிலையான தர்க்கரீதியான கணிப்பு

தர்க்கத்தில் பல வகையான வாதங்கள் உள்ளன, அவற்றில் மிகவும் பிரபலமானவை "பகுப்பாய்வு" மற்றும் "தூண்டல்" ஆகும். ஒரு வாதத்திற்கு ஒன்று அல்லது அதற்கு மேற்பட்ட முலக்கூற்றுகள் உள்ளன, ஆனால் ஒரே ஒரு முடிவு மட்டுமே உள்ளது. ஒவ்வொரு மூலக்கூறும் முடிவும் உண்மையைத் தாங்குபவர்கள் அல்லது "உண்மை வேட்பாளர்கள்" எனப்படும், ஒவ்வொன்றும் உண்மை அல்லது பொய்யானதாக இருக்க முடியும் (ஆனால் இரண்டாகவும் இருக்க இயலாது). இந்த உண்மை மதிப்புகள் வாதங்களுடன் பயன்படுத்தப்படும் சொற்களைக் கொண்டுள்ளன.
# கல்விச் சீர்திருத்தம்

கல்விச் சீர்திருத்தம் (Education reform) என்பது பொதுக் கல்வியின் குறிக்கோள் மாற்றத்தினைக் குறிப்பதாகும். படித்த தனிநபர் அல்லது படித்த சமூகத்தில் கல்வியினால் எந்தமாதிரியான அனுபவங்கள் ஏற்படுகின்றன என்பது குறித்த விவாதங்களின் மூலம் கல்வியின் பொருளும் கல்வி முறைகளும் மாறிவிட்டன. வரலாற்று ரீதியாக, கல்விச் சீர்திருத்தத்திற்கான உந்துதல்கள் சமூகத்தின் தற்போதைய தேவைகளைப் பிரதிபலிக்கவில்லை. சீர்திருத்தத்தின் ஒரு நிலையான கருப்பொருள், கல்வித் தரத்தில் பெரிய முறையான மாற்றங்கள் குடிமக்களின் சுகாதாரம், செல்வம் மற்றும் நல்வாழ்வில் சமூக வருவாயை உருவாக்கும் என்ற கருத்தை உள்ளடக்கியது.  
பரந்த சமூக மற்றும் அரசியல் செயல்முறைகளின் ஒரு பகுதியாக, கல்விச் சீர்திருத்தம் என்ற சொல், சமகால சமூகத்தின் தேவைகள் மற்றும் மதிப்புகளைப் பிரதிபலிக்கும் வகையில் ஒரு நாட்டின் பொதுப் பள்ளி முறையைப் பாதிக்கும் கல்விச் சட்டம், தரநிலைகள், முறை மற்றும் கல்விக் கொள்கை திருத்துவதற்காகச் செய்யப்பட்ட குறிப்பிடத்தக்க, முறையான திருத்தங்களின் காலவரிசையைக் குறிக்கிறது. 18 ஆம் நூற்றாண்டில், வீட்டிற்கு வந்துஆசிரியர்கள் கல்வி கற்பிக்கும் பாரம்பரியக் கல்வியானது முதன்மையாகப் பணக்காரக் குடும்பங்களைச் சேர்ந்த குழந்தைகளுக்கு ஒரு சலுகையாக இருந்தது. கலைக்களஞ்சியம், பொது நூலகங்கள் மற்றும் இலக்கணப் பள்ளிகள் போன்ற புதுமைகள் அனைத்தும் பாரம்பரியக் கல்வி மாதிரியின் செலவுகளுடன் தொடர்புடைய சில நிதிச் சுமைகளைக் குறைப்பதை நோக்கமாகக் கொண்டிருந்தன. விக்டோரியன் சகாப்தத்தின் உந்துதல்கள் சுய முன்னேற்றத்தின் முக்கியத்துவத்தை வலியுறுத்தின. இலத்தீன், கலை மற்றும் வரலாறு போன்ற பாரம்பரியத் தாராளவாத கலைப் பாடங்களைக் காட்டிலும் நவீன மொழிகள் மற்றும் கணிதம் போன்ற வணிக ரீதியாக மதிப்புமிக்கத் தலைப்புகளைக் கற்பிப்பதில் விக்டோரியன் கல்வி கவனம் செலுத்தியது.
# கல்விச் சீர்திருத்தம்

### 18-ஆம் நூற்றாண்டு

#### குழந்தைக் கற்றல்

குழந்தைக் கற்றல் இயக்கத்தின் தந்தை இழான் இழாக்கு உரூசோ, குழந்தை மையக் கற்றலினை வலியுறுத்தினார்.  
*எமிலி: ஆர், அன் எஜுகேசன்* என்ற நூலில், ஒரு கற்பனையான புதிதாகப் பிறந்த குழந்தையின் கல்விக்கான கல்வித் திட்டத்தை வயதுவந்தோர் மூலம் அமைக்கிறது.
# கல்விச் சீர்திருத்தம்

## சீர்திருத்தத்திற்கு தடைகள்

### வண்ண அடிப்படையில் மாணவர்கள் எதிர்கொள்ளும் கல்வி ஏற்றத்தாழ்வுகள்

கல்விச் சீர்திருத்தத்தில் கருத்தில் கொள்ள வேண்டிய மற்றொரு காரணி சமத்துவம் மற்றும் அணுகல் ஆகும். அமெரிக்காவில் கல்வி தொடர்பான சமகாலப் பிரச்சினைகள், பல்வேறு சமூகக் குழுக்களில் கல்வி அடைவதற்கான விளைவுகளுடன் வரும் ஏற்றத்தாழ்வுகளின் வரலாற்றை எதிர்கொள்கின்றன.
# வாழை (திரைப்படம்)

**வாழை** (*Vaazhai*) 2024இல் மாரி செல்வராஜ் எழுத்து, இணை தயாரிப்பு, இயக்கத்தில் வெளிவந்த இந்தியத் தமிழ்த் திரைப்படமாகும். குழந்தைகள் தொடர்பான இந்நாடகத் திரைப்படத்தை டிசுனி + ஆட்சுடார், நவ்வி சுடுடியோசு, பாஃர்மர்சு மாசுடர் பிளான் புரொடக்சன் ஆகிய நிறுவனங்கள் இணைந்து தயாரித்துள்ளன. இப்படத்தில் அறிமுக நடிகர்கள் பொன்வேல் எம்., ராகுல் ஆர்., கலையரசன், நிகிலா விமல் ஆகியோர் முக்கிய வேடங்களில் நடித்திருந்தனர். மேலும் ஜே. சதீஷ் குமார், திவ்யா துரைசாமி, ஜானகி, நிவேதிதா இராஜப்பன் ஆகியோரும் நடித்திருந்தனர். செல்வராஜின் வாழ்க்கையை ஓரளவு அடிப்படையாகக் கொண்ட இத்திரைப்படத்தில், பள்ளிக்குச் செல்லும் போது வாழைத் தோட்டத்தில் வேலை செய்கிறார். இருப்பினும், அங்கு வேலை செய்வதை அவர் வெறுக்கிறார்.  
நவ்வி சுடுடியோவின் முதல் தயாரிப்பு என்பதால், தயாரிப்பு எண் 1 என்ற தற்காலிக தலைப்பில் இப்படம் நவம்பர் 2022 இல் அதிகாரப்பூர்வமாக அறிவிக்கப்பட்டது. அதிகாரப்பூர்வ தலைப்பு சில நாட்களுக்குப் பிறகு அறிவிக்கப்பட்டது. முதன்மைப் புகைப்படம் எடுக்கும் நிகழ்வு அதே மாதத்தில் தொடங்கியது. இத்திரைப்படம் பெரும்பாலும் தூத்துக்குடியிலும் திருநெல்வேலியிலும் படமாக்கப்பட்டது. 2023 சனவரி மாதத்தின் நடுப்பகுதியில் முடிக்கப்பட்டது. இத்திரைப்படத்திற்கு சந்தோஷ் நாராயணன் இசையமைத்திருந்தார். ஒளிப்பதிவை தேனி ஈஸ்வரும் படத்தொகுப்பை சூர்யா பிரதமானும் மேற்கொண்டனர்.  
வாழை 2024 ஆகத்து 23 அன்று உலகளவில் திரையரங்குகளில் வெளியிடப்பட்டது. வெளியான பிறகு, மாரி செல்வராஜின் இயக்கம், முன்னணி நடிகர்களின் நடிப்பைப் பாராட்டி நேர்மறையான விமர்சனங்களைப் பெற்றது.
# வாழை (திரைப்படம்)

## இசை

இத்திரைப்படத்தின் பின்னணி இசை, பாடல்களுக்கு சந்தோஷ் நாராயணன் இசையமைத்திருந்தார். பரியேறும் பெருமாள், கர்ணன் திரைப்படங்களுக்குப் பிறகு மாரி செல்வராஜுடன் மூன்றாவது தடவையாக இணைந்துள்ளார். "தென்கிழக்கு தேன் சிட்டு" என்ற தலைப்பில் முதல் தனிப்பாடல் 2024 சூலை 18 அன்று வெளியிடப்பட்டது. இரண்டாவது தனிப்பாடலான "ஒரு ஊருல ராஜா" 2024 சூலை 29 அன்று வெளியிடப்பட்டது. மூன்றாவது தனிப்பாடலான "ஒத்த சட்டி சோறு" 2024 ஆகத்து 5 அன்று வெளியிடப்பட்டது. நான்காவது தனிப்பாடலான "பாதவத்தி" 2024 ஆகத்து 10 அன்று வெளியிடப்பட்டது.  
பின்னர், படத்தின் இசை உரிமையை திங்க் மியூசிக் பெற்றதாக தயாரிப்பு நிறுவனம் அறிவித்தது.
# வா கண்ணா வா

***வா கண்ணா வா*** (*Vaa Kanna Vaa*) என்பது 1982 ஆண்டு வெளியான இந்திய தமிழ்த் திரைப்படமாகும். டி. யோகானந்த் இயக்கிய இப்படத்தை சாந்தி நாராயணசாமி தயாரித்தார். படத்தில் சிவாஜி கணேசன், சுஜாதா, மேஜர் சுந்தரராஜன் ஜெய்கணேஷ் ஆகியோர் நடித்தனர். இது *ரா கண்ணா ரா* என்ற தெலுங்கு படத்தின் மறுஆக்கமாகும். இப்படம் 1982 பிப்ரவரி 6 அன்று வெளியானது.
# வா கண்ணா வா

## கதை

இளம் காதலர்களான ராமுவும் சீதாவும் எப்போதும் சண்டையிடுபவர்களாக இருக்கிறார்கள். அதே நேரத்தில் வயதான தம்பதிகளான நாயுடுவும் பாப்பாவும் ஒருவருக்கொருவர் அன்யோன்யமாக வாழ்கிறனர். ராமு தன் பணக்காரத் தந்தையின் எதிர்ப்பை மீறிய சீதாவை திருமணம் முடிக்கிறான். புதுமணத் தம்பதியர் நாயுடு மற்றும் பாப்பாவின் வீட்டில் ஒரு அறையை வாடகைக்கு எடுத்து குடிவருகின்றனர். வயதான தம்பதியினர் சீதாவை தங்கள் வளர்ப்பு மகளாக நினைக்கத் தொடங்குகிறனர். முதிய தம்பதியர் அந்த இளம் தம்பதியினரின் நலனில் ஆர்வம் கொண்டவர்களாக இருக்கின்றனர்.  
சீதாவுக்கு குழந்தை பிறந்த பிறகு, சீதாவுக்கும் ராமுவுக்கும் இடையே பிரச்சினைகள் தோன்றுகின்றன. நாயுடுவும் பாப்பாவும் சீதா மீதும் அவள் குழந்தை மீதும் எந்தவித எதிர்பார்ப்புமின்றி அன்பு செலுத்தி ஆதரிக்கின்றனர். அந்தக் குழந்தையை தங்கள் சொந்தப் பேரனாக எண்ணி சீராட்டுகின்றனர். இந்நிலையில், தன் பேரனைப் பார்க்க விரும்பிய தந்தையுடன் மீண்டும் ராமு இணைகிறார். சீதாவை தன் மருமகளாக ஏற்றுக் கொண்டு குழந்தையையும் அவளையும் தங்களுடன் அழைத்துச் செல்கிறார். பேரனாக தாங்கள் கருதிய குழந்தையின் பிரிவைத் தாங்கமுடியாத நாயுடுவின் மனநிலை பாதிக்கிறது. பாப்பாவும் மனம் உடைந்து போகிறார். ஒருகட்டத்தில் நாயுடு தற்கொலை செய்து கொள்கிறார். அவர் இறந்த அதிர்ச்சியில் பாப்பாவும் இறக்கின்றார்.
# வா கண்ணா வா

## நடிகர்கள்

- நாயுடுவாக சிவாஜி கணேசன்
- பாப்பாவாக சுஜாதா
- மேஜர் சுந்தரராஜன்
- ராமுவாக ஜெய் கணேஷ்
- ஏழுமலையாக நாகேஷ்
- கிருஷ்ணமூர்த்தியாக ஒய். ஜி. மகேந்திரன்
- கர்ணனாக வி. கே. ராமசாமி
- சீதாவாக வடிவுக்கரசி
# வா கண்ணா வா

## பாடல்கள்

இப்படத்திற்கு எம். எஸ். விஸ்வநாதன் இசையமைத்தார். பாடல் வரிகளை வாலி எழுதினார்.
| "கண்ணிரண்டில் மையெழுதி கண்ணத்திலே" | டி. எம். சௌந்தரராஜன், பி. சுசீலா | 4:23 |  |
| --- | --- | --- | --- |
| "புஷ்பங்கள் பால் பழங்கள்" | டி. எம். சௌந்தரராஜன், பி. சுசீலா | 4:25 |  |
| "ஒரு காலத்திலே என்னை" | டி. எம். சௌந்தரராஜன் | 4:44 |  |
| "கண்ணா மணி வண்ணா" | டி. எம். சௌந்தரராஜன், பி. சுசீலா, பி. எஸ். சசிரேகா | 5:54 |  |
| "கண்ணிரண்டில் மையெழுதி கண்ணத்திலே" (சோகம்) | டி. எம். சௌந்தரராஜன், பி. சுசீலா | 1:33 | } |
# வா கண்ணா வா

## வரவேற்பு

*கல்கியில்* வெளிவந்த விமர்சனத்தில் படத்தை ஆராயக்கூடாது, ஆனால் ரசிக்க வேண்டும் என்று கூறியது.
# ரூமி-1

**ரூமி-1** (*RHUMI-1*) இந்தியாவில் தயாரிக்கப்பட்ட முதல் மறுபயன்பாட்டு கலப்பின ஏவூர்தியாகும். இந்த ஏவூர்தி தமிழ்நாட்டின் தலைநகரமான சென்னை, கிழக்கு கடற்கரை சாலையில் உள்ள திருவிடந்தை கிராமத்தில் இருந்து, 2024 ஆம் ஆண்டு ஆகத்து மாதம் 24 ஆம் தேதியன்று காலை 7.30 மணிக்கு வெற்றிகரமாக விண்ணில் ஏவப்பட்டது.  
மூன்று கியூப் செயற்கைக் கோள்களைச் சுமந்துகொண்டு, ஒரு நகரும் ஏவுதளத்தின் உதவியுடன் விண்ணில் ஏவப்பட்ட இந்த ஏவூர்தி, செயற்கைக் கோள்களை புவியின் சுற்று வட்டப்பாதையில் நிலை நிறுத்திவிட்டு, 9.34 நிமிடங்களில் பாதுகாப்பாக பூமிக்குத் திரும்பிவிட்டதாக இந்திய விண்வெளி மண்டல நிறுவனம் தெரிவித்துள்ளது.
# ரூமி-1

## இந்திய விண்வெளி மண்டல நிறுவனம்

தமிழகத்தைச் சேர்ந்த தனியார் தொடக்க நிறுவனமான இசுபேசு சோன் இந்தியா என்ற இந்திய விண்வெளி மண்டல நிறுவனம் ஏவூர்தி மற்றும் செயற்கைக்கோள் வடிவமைப்பு குறித்து பள்ளி மாணவர்களுக்குப் பயிற்சி அளித்து வருகிறது. இதன் தொடர்ச்சியாக ஏவூர்தி மற்றும் செயற்கைக்கோள்களை வடிவமைத்து அவற்றை விண்ணில் செலுத்தும் பணியிலும் ஈடுபட்டு வருகிறது. இந்நிறுவனமும் மார்ட்டின் குழுமமும் இணைந்து மயில்சாமி அண்னாதுரையின் மேற்பார்வையில் இலக்குத்திட்டம் ரூமி 2024 என்ற பெயரில் மறுபயன்பாட்டு கலப்பின ஏவூர்தி ரூமி-1 என்ற ஏவூர்தியைத் தயாரித்துள்ளன. இதுவே இந்தியாவில் தயாரிக்கப்பட்ட முதலாவது மறுபயன்பாட்டு கலப்பின ஏவூர்தியாகும். மீண்டும் பயன்படுத்தக்கூடிய வகையில் வடிவமைக்கப்பட்டுள்ள இந்த ஏவூர்தியைப் பயன்படுத்தி பல முறை செயற்கைக்கோளை விண்ணில் ஏவலாம் என கூறப்படுகிறது.
# ரூமி-1

## ரூமி-1 ஏவூர்தி

ரூமி-1 ஏவூர்தி 3.50 மீட்டர் உயரம் கொண்டது. கலப்பின ஏவூர்தி என்பதால் நீர்ம, திண்ம எரிபொருட்கள் இரண்டுமே ஏவூர்தியில் பயன்படுத்தலாம். இதனால் ஏவூர்தியின் செயல்முறை அதிகரிப்பதோடு, அதை விண்ணில் ஏவுவதற்கான செலவும் குறைகிறது. பூமியில் இருந்து வானத்தில் 80 கிலோமீட்டர் தொலைவு உயரத்தில் பறக்கும் திறன் கொண்டது. ஏவூர்தியின் சில பாகங்கள் தவிர முக்கிய பாகம் வான்குடை வழியாக மீன்டும் பூமிக்குத் திரும்பும். இதில் அனுப்பி வைக்கப்பட்ட செயற்கைகோள்கள் புற ஊதா கதிவீச்சு, காமா கதிர்வீச்சு, காற்றின் தரம் உள்ளிட்ட தகவல்களைச் சேகரிக்க உதவும்.
# சித்தமல்லி, கடலூர்

**சித்தமல்லி** (*Sithamalli*) என்பது இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள காட்டுமன்னார்கோயில் வட்டத்தில் உள்ள ஒரு கிராமம் ஆகும்.  
இது மாவட்டத் தலைமையகமான கடலூரிலிருந்து தெற்கே 62 கி.மீ. தொலைவில் அமைந்துள்ளது. காட்டுமன்னார்கோயிலில் இருந்து 7 கி.மீ. தொலைவிலும் மாநிலத் தலைநகரான சென்னையிலிருந்து 244 கி.மீ தொலைவில் உள்ளது.
# சித்தமல்லி, கடலூர்

## மக்கள்தொகை

2011ஆம் ஆண்டு கணக்கெடுப்பின்படி சித்தமல்லி கிராமத்தின் மொத்த மக்கள் தொகை 1498 ஆகும். இதில் ஆண்கள் 767; பெண்கள் 731. இக்கிராமத்தின் கல்வியறிவு விகிதம் 67.8% ஆகும்.
# சித்தமல்லி, கடலூர்

## வழிபாட்டுத் தலம்

### சொக்காயி சமேத திருவரசமூர்த்தி ஐயனார் கோவில்

அரச மரம் கீழ் அமர்ந்த கோலத்தில் காட்சியளித்ததால் திருவரச மூர்த்தி ஐயனார் என்று அழைக்கப்பட்டார். சொக்காயி அம்மன் திருவரச மூர்த்தி அய்யனாருடன் காட்சியளிக்கின்றார்.
# பெத்தோங், சரவாக்

**பெத்தோங்** (மலாய் மொழி: *Bandar Betong*; ஆங்கிலம்: *Betong Town*) என்பது மலேசியா, சரவாக் மாநிலத்தில் பெத்தோங் பிரிவு; பெத்தோங் மாவட்டத்தில் உள்ள ஒரு நகரமாகும். இந்த நகரம் முன்பு செரி அமான் மாவட்டத்தின் கீழ் இருந்தது.  
4,180&nbsp;கி.மீ.<sup>2</sup> பரப்பளவைக் கொண்ட பெத்தோங் நகரம்; பெத்தோங் மாவட்டத்தின் முக்கிய ஆறுகளான பாடாங் லுபார் ஆறு, பாடாங் சரிபாஸ் ஆறு மற்றும் பாடாங் கெலகா ஆறு ஆகிய மூன்று ஆறுகளுக்கு இடையே அமைந்துள்ளது.
# பெத்தோங், சரவாக்

## பொது

பெத்தோங் பகுதியின் வளமான வரலாறு, விரைவான வளர்ச்சி; மற்றும் சரவாக்கின் பொருளாதாரத்தில் அதன் பங்களிப்பு ஆகியவற்றை மதிப்பளிக்கும் வகையில், 2002-ஆம் ஆண்டில் பிரிவு தகுதியைப் பெற்றது.  
பின்னர் இது நிர்வாகப் பிரிவு மையமாகத் தேர்ந்தெடுக்கப்பட்டது. பெத்தோங் நிர்வாகப் பகுதிகளில் சரதோக்கு மாவட்டம், பெத்தோங் மாவட்டம் ஆகிய இரு மாவட்டங்களும் அடங்கும்.
# பெத்தோங், சரவாக்

## மக்கள் தொகை

2020 மக்கள் தொகை கணக்கெடுப்பில், பெத்தோங்கின் மக்கள் தொகை 162,537 ஆகும்.  
பெரும்பான்மையான மக்கள் இபான் (109,834) இனத்தவர்கள் ஆகும். அடுத்த பெரிய இனக்குழுக்களாக சீனர் (35,706), மலாயர் (16,028), பிடாயூ (182), மெலனாவு (379) மற்றும் கெலாபிட் (408) உள்ளனர்.
# பெத்தோங், சரவாக்

## பொருளாதாரம்

பெத்தோங்கின் முக்கிய பொருளாதார அமைப்பு வேளாண்மை மற்றும் மீன்பிடித்தலை மையமாகக் கொண்டுள்ளன. பெரும்பாலான சிறுதொழில் வணிகங்கள் குடும்பம் சார்ந்த வணிகங்களாக உள்ளன.
# பெத்தோங், சரவாக்

## காலநிலை

பெத்தோங் நகரம் வெப்பமண்டல மழைக்காட்டு காலநிலையைக் கொண்டுள்ளது. ஆண்டு முழுவதும் கனமான மழை பெய்யும்.
# அலகாபாத் மக்களவைத் தொகுதி

**அலகாபாத் மக்களவைத் தொகுதி** (*Allahabad Lok Sabha constituency*) என்பது இந்திய மாநிலமான உத்தரப் பிரதேசத்தின் பிரயாக்ராஜ் மாவட்டத்தில் உள்ள ஒரு மக்களவைத் தொகுதி ஆகும்.  
அலகாபாத் மக்களவைத் தொகுதியிலிருந்து தேர்ந்தெடுக்கப்பட்ட இரண்டு மக்களவை உறுப்பினர்கள் பிரதமர்களாகப் பதவி வகித்துள்ளனர். லால் பகதூர் சாஸ்திரி 1964 முதல் 1966 வரையும் வி. பி. சிங் இந்தத் தொகுதியிலிருந்து இரண்டு முறை மக்களவை உறுப்பினராகப் பதவி வகித்துப் பின்னர் பிரதமராக ஆனார்.
# அலகாபாத் மக்களவைத் தொகுதி

## சட்டமன்றத் தொகுதிகள்

| 259 | மேஜா | பிரயாக்ராஜ் | சந்தீப் சிங் படேல் | சமாஜ்வாதி கட்சி |
| --- | --- | --- | --- | --- |
| 260 | கராச்சனா | பியூசு ரஞ்சன் நிசாத் | பாரதிய ஜனதா கட்சி |  |
| 263 | அலகாபாத் தெற்கு | நந்த் கோபால் குப்தா | பாரதிய ஜனதா கட்சி |  |
| 264 | பாரா (ப.இ.) | வாசசுபதி | அப்னா தளம் |  |
| 265 | கோரவான் (ப.இ.) | ராஜமணி கோல் | பாரதிய ஜனதா கட்சி | } |
# அலகாபாத் மக்களவைத் தொகுதி

## மக்களவை உறுப்பினர்கள்

| 1952 | சிறீ பிரகாசா | இந்திய தேசிய காங்கிரசு |
| --- | --- | --- |
| 1952^ | புருசோத்தம் தாசு தாண்டன் |  |
| 1957 | லால் பகதூர் சாஸ்திரி |  |
| 1962 |  |  |
| 1967 | ஹரி கிருஷ்ணா சாஸ்திரி |  |
| 1971 | கேமவதி நந்தன் பகுகுணா |  |
| 1977 | ஜானேசுவர் மிசுரா | ஜனதா கட்சி |
| 1980 | வி. பி. சிங் | இந்திய தேசிய காங்கிரசு |
| 1980^ | கிருஷ்ணா பிரகாசு திவாரி |  |
| 1984 | அமிதாப் பச்சன் | இந்திய தேசிய காங்கிரசு |
| 1988^ | வி. பி. சிங் | ஜன் மோர்ச்சா |
| 1989 | ஜானேசுவர் மிசுரா | ஜனதா தளம் |
| 1991 | சரோஜ் துபே |  |
| 1996 | முரளி மனோகர் ஜோஷி | பாரதிய ஜனதா கட்சி |
| 1998 |  |  |
| 1999 |  |  |
| 2004 | ரேவதி ராமன் சிங் | சமாஜ்வாதி கட்சி |
| 2009 |  |  |
| 2014 | ஷியாமா சரண் குப்தா | பாரதிய ஜனதா கட்சி |
| 2019 | ரீட்டா பகுனா ஜோசி |  |
| 2024 | உஜ்வால் ராமன் சிங் | இந்திய தேசிய காங்கிரசு |
^ இடைத்தேர்தல்
# சரவாக் மாநிலப் பண்

**ஈபு பெர்த்திவிக்கு** (ஆங்கிலம்: *(My Motherland)*; மலாய்: *(Ibu Pertiwiku)*; ஜாவி: ايبو ڤرتيويکو) என்பது மலேசியா, சரவாக் மாநிலத்தின் மாநிலப் பாடல் ஆகும்.  
1988-ஆம் ஆண்டு, சரவாக் விடுதலை பெற்ற 25-ஆவது ஆண்டு விழாவில், புதிய மாநிலக் கொடியுடன் இந்தப் பாடல் சரவாக் மாநிலத்தின் மாநிலப் பாடலாக ஏற்றுக் கொள்ளப்பட்டது.  
இந்தப் பாடலுக்கு சரவாக் பாடலாசிரியர் டத்தோ அஜி வான் ஒசுமான் என்பவர் இசையமைத்துள்ளார். அதே வேளையில் பாடல் வரிகளை இசுமாயில் அசன் என்பவர் எழுதியுள்ளார்.
# சரவாக் மாநிலப் பண்

## பாடல் வரிகள்

| <poem>சரவாக் என் தாயகம்,
என் மாநிலம், என் தாயகம், சரவாக்,
நீயே என் வாரிசு,
நிலம் என் இரத்தத்தை சிந்தியது,
இதுவே என் தாய்நாடு.  
மக்கள் நட்பாக மகிழ்ச்சியாக வாழ்கிறார்கள்,
நல்லெண்ணம்; எப்போதும் அமைதி;
ஐக்கியம், முயற்சி, அர்ப்பணிப்பு;
சரவாக்கை நான் விரும்புகிறேன்.  
மலேசியாவில் சரவாக்
அமைதி; செழிப்பு பெறட்டும்;
எல்லாம் வல்ல இறைவனின் அருள்.
சரவாக்கின் நற்பேறு பெற்றவராக வாழுங்கள்,
இறையாண்மையே வெற்றி!</poem> | <poem>
Sarawak tanah airku,
Negeriku, tanah airku, Sarawak,
Engkaulah tanah pusakaku,
Tanah tumpah darahku,
Ibu Pertiwiku.  
Rakyat hidup mesra dan bahagia,
Damai muhibbah sentiasa.
Bersatu, Berusaha, Berbakti,
Untuk Sarawak kucintai.  
Sarawak Dalam Malaysia
Aman makmur Rahmat Tuhan Maha Esa.
Kekallah Sarawak bertuah,
Teras perjuangan rakyat,
Berjaya Berdaulat!</poem> | <poem>Sarawak, my homeland
My state, my homeland, Sarawak
You are the Land of my native soil
The Land where my blood flows
My Motherland.  
Citizens live happily and in harmony
Peaceful, always cooperative (with each other)
United, Striving, Service
For my beloved Sarawak.  
Sarawak, part of malaysia
Blessed by God with peace and prosperity
Forever may Sarawak be blessed
Through the people's effort
Be successful and free!</poem> | } |
| --- | --- | --- | --- |
# ஒருங்கிணைந்த ஓய்வூதியத் திட்டம்

**ஒருங்கிணைந்த ஓய்வூதியத் திட்டம்** (*Unified Pension Scheme*) என்பது ஒன்றிய அரசு ஊழியர்களுக்கு விரிவான மற்றும் மையப்படுத்தப்பட்ட ஓய்வூதிய முறையை வழங்குவதை நோக்கமாகக் கொண்டு இந்திய அரசால் அறிமுகப்படுத்தப்பட்டுள்ள திட்டமாகும். இத்திட்டம் 1 ஏப்ரல் 2025 அன்று முதல் நடைமுறைக்கு வருகிறது. அதற்கான அரசாணையை இந்திய நிதி அமைச்சகம் 25 சனவரி 2025 அன்று வெளியிட்டுள்ளது.ஒருங்கிணைந்த ஓய்வூதிய திட்டத்தில் மத்திய அரசின் பங்களிப்பு 18.5 சதவீதம் மற்றும் ஊழியர்களின் பங்களிப்பு 10 சதவீதமாக இருக்கும்.  
மத்திய அரசு ஊழியர்கள், இனிமேல் மத்திய அரசுப் பணியில் சேரும் அரசு ஊழியர்கள் புதிய ஓய்வூதியத் திட்டம் அல்லது ஒருங்கிணைந்த ஓய்வூதியத் திட்டம் என்ற இரண்டு திட்டங்களில் ஏதாவது ஒன்றை தேர்வு செய்து கொள்ளலாம். ஏற்கனவே புதிய ஓய்வூதியத் திட்டத்தில் சேர்ந்துள்ள மத்திய அரசு ஊழியர்கள் ஒருங்கிணைந்த ஓய்வூதியத் திட்டத்துக்கு மாறினால், புதிய ஓய்வூதிய திட்டத்தில் ஏற்கெனவே உள்ள நிதி, ஒருங்கிணைந்த ஓய்வூதியத் திட்டக் கணக்கிற்கு மாற்றப்படும்..  
1 ஏப்ரல் 2025 முதல் நடைமுறைக்கு வரும் ஒருங்கிணைந்த ஓய்வூதியத் திட்டத்திற்கு மத்திய அரசின் பங்களிப்பு நிதி 14% சதவீதத்திலிருந்து 18.5 சதவீதமாக உயரும்.
# ஒருங்கிணைந்த ஓய்வூதியத் திட்டம்

## கார்பஸ் நிதி (Corpus fund)

ஒருங்கிணைந்த ஓய்வூதியத் திட்டத்தின் கீழ் இரண்டு கட்டமைப்பு நிதிகள் உருவாக்கப்படும். தனிநபர் கட்டமைப்பு நிதிக்கு அரசு ஊழியர்கள் பெறும் அடிப்படை ஊதியம் மற்றும் அகவிலைப்படியில் 10% பங்களிப்பை வழங்குவதோடு, அரசும் அதற்கு சமமாக பங்களிக்கும். இது தவிர அரசு கட்டமைப்பு நிதிக்கு அரசாங்கம் கூடுதலாக 8.5% சதவிகிதம் பங்களிக்கும். இந்த கட்டமைப்பு நிதிகளை ஓய்வூதிய நிதி ஒழுங்காற்று மற்றும் மேம்பாட்டு ஆணையம் நிர்வகிக்கும்.
# ஒருங்கிணைந்த ஓய்வூதியத் திட்டம்

## ஒருங்கிணைந்த ஓய்வூதியத் திட்டத்தின் முக்கிய அம்சங்கள்

- 2004ஆம் ஆண்டு முதல் புதிய ஓய்வூதியத் திட்டத்தில் சேர்ந்து பணியாற்றி ஓய்வு பெற்ற ஊழியர்களும், ஒருங்கிணைந்த ஓய்வூதியத் திட்டத்தின் கீழ் வருவார்கள்.
- மத்திய அரசு ஊழியர்களுக்கு புதிய ஓய்வூதியத் திட்டம் மற்றும் ஒருங்கிணைந்த ஓய்வூதியத் திட்டம் என்ற இரு வாய்ப்புகள் அளிக்கப்படும். அந்த வாய்ப்பில், ஒன்றை தேர்வு செய்ய வேண்டும். ஒருமுறை தேர்வு செய்த பின்னர் அதனை மாற்ற முடியாது என்பது குறிப்பிடத்தக்கது.
- ஒருங்கிணைந்த ஓய்வூதியத் திட்டமானது ( UPS) தேசிய ஓய்வூதிய அமைப்பின் (NPS) கீழ் செயல்படும் மாற்றுத் திட்டமாகும்
- .பழைய ஓய்வூதியத் திட்டம் (OPS) மற்றும் புதிய ஓய்வூதியத் திட்டம் ஆகியவற்றின் முக்கிய சிக்கல்களை களைந்து ஒருங்கிணைந்த ஓய்வூதியத் திட்டம் வடிவமைக்கப்பட்டுள்ளது.
- மத்திய அரசின் ஓய்வூதியர்களுக்கு நிதி நிலைத்தன்மை மற்றும் நிதிப் பாதுகாப்பை வழங்கும் நோக்கத்தில் இந்த திட்டம் கொண்டுவரப்பட்டுள்ளது.
# ஒருங்கிணைந்த ஓய்வூதியத் திட்டம்

## திட்டத்தின் நோக்கம் மற்றும் தகுதி

### நோக்கம்

ஒருங்கிணைந்த ஓய்வூதியத் திட்டத்தின் நோக்கமானது, மத்திய அரசு ஊழியர்கள் பணி ஓய்வு முடிந்து சென்ற பிறகு நிலையான ஓய்வூதியத்தை வழங்குவதாகும். ஏற்கனவே நடைமுறையில் உள்ள புதிய ஓய்வூதியத் திட்டம் அல்லது ஒருங்கிணைந்த ஓய்வூதியத் திட்டத்தை தேர்வு செய்யும் ஊழியர்களுக்கு இந்த திட்டம் பொருந்தும். ஒருங்கிணைந்த ஓய்வூதியத் திட்டத்தின் கீழ் உறுதியான ஓய்வூதியம் வழங்கப்படும்.
# ஒருங்கிணைந்த ஓய்வூதியத் திட்டம்

## திட்டத்தின் நோக்கம் மற்றும் தகுதி

### தகுதிகள்

- குறைந்தபட்சம் 10 ஆண்டுகள் பணி முடித்த ஊழியர்களுக்கு மட்டுமே ஒருங்கிணைந்த ஓய்வூதிய திட்டத்தின் கீழ் நிதிப்பலன் கிடைக்கும்.
- குறைந்தபட்சம் 25 ஆண்டுகள் பணி முடித்த பிறகு விருப்ப ஓய்வு] (VRS): பெறுபவர்களுக்கும் ஓய்வூதியம் உண்டு.
- பணிநீக்கம் செய்யப்பட்ட அல்லது பணியில் இருந்து தானாக விலகிய ஊழியர்களுக்கு ஓய்வூதியம் கிடைக்காது.
# ஒருங்கிணைந்த ஓய்வூதியத் திட்டம்

## திட்டத்தின் நிதிப் பலன்கள்

### ஓய்வூதியம்

குறைந்த பட்சம் 25 ஆண்டுகள் பணி முடித்து பணி ஒய்வு பெறுபவர்களுக்கு, ஓய்வு பெறுவதற்கு முந்தைய 12 மாதங்களின் சராசரி அடிப்படை ஊதியத்தில் 50% உறுதி செய்யப்பட்ட ஓய்வூதியம் வழங்கப்படும். 25 ஆண்டுகளுக்கு குறைவான காலத்திற்கு பணி செய்து பணி ஓய்வு பெற்றவர்களுக்கு விகிதாச்சார அடிப்படையில் ஓய்வூதியம் வழங்கப்படும். 10 அல்லது அதற்கும் குறைவான ஆண்டுகள் பணியாற்றி ஓய்வு பெறுபவர்களுக்கு குறைந்தபட்சம் மாதம் ரூபாய் 10,000 ஓய்வூதியம் வழங்கப்படும்.
# ஒருங்கிணைந்த ஓய்வூதியத் திட்டம்

## திட்டத்தின் நிதிப் பலன்கள்

### குடும்ப ஓய்வூதியம்

ஓய்வூதியம் பெறுபவர் இறந்த பிறகு, அவரது மனைவி/கணவருக்கு ஓய்வூதியத்தில் 60% குடும்ப ஓய்வூதியம் வழங்கப்படும்.
# ஒருங்கிணைந்த ஓய்வூதியத் திட்டம்

## திட்டத்தின் நிதிப் பலன்கள்

### அகவிலைப் படி

ஓய்வூதியம் பெறுவோர் மற்றும் குடும்ப ஓய்வூதியம் பெறுபவர்களுக்கு ஓய்வூதியத்துடன் வழக்கமான அகவிலைப்படி வழங்கப்படும்.
# ஒருங்கிணைந்த ஓய்வூதியத் திட்டம்

## மகாராட்டிரம்

ஒருங்கிணைந்த ஓய்வூதியத் திட்டத்திற்கு முதன்முதலாக மகாராஷ்டிர அமைச்சரவை ஆகஸ்டு 2024ல் ஒப்புதல் வழங்கியுள்ளது.
# ஒருங்கிணைந்த ஓய்வூதியத் திட்டம்

## சர்ச்சைகள்

இந்தியத் துணை இராணுவப் படையில் அதிகாரிகள் அல்லாதோர் 20 ஆண்டுகளில் பணி ஓய்வு பெறுவதால் முழு ஓய்வூதியம் கிடைக்காது என்ற சர்ச்சை எழுந்துள்ளது.
# ஒருங்கிணைந்த ஓய்வூதியத் திட்டம்

## பின்னணி

விரிவான ஓய்வூதிய முறையை அறிமுகப்படுத்த வேண்டும் என்ற கோரிக்கை ஒன்றிய அரசு ஊழியர்களிடமிருந்து நீண்டகாலமாக இருந்து வருகிறது. எதிர்க்கட்சித் தலைவரும் காங்கிரசுக் கட்சியின் மக்களவை உறுப்பினருமான ராகுல் காந்தி பழைய ஓய்வூதியத் திட்டத்தை மீண்டும் அறிமுகப்படுத்துவதற்காகத் தனது தேர்தல் உரைகளில் இந்தப் பிரச்சினையைப் பல முறை எழுப்பியிருந்தார்.
# ஒருங்கிணைந்த ஓய்வூதியத் திட்டம்

## இதனையும் காண்க

- ஓய்வூதிய நிதி ஒழுங்காற்று மற்றும் மேம்பாட்டு ஆணையம்
- தேசிய ஓய்வூதியத் திட்டம்
- பங்களிப்பு ஓய்வூதியத் திட்டம்
- பணி ஓய்வு
# விக்கிப்பீடியா:Statistics/weekly/25-Aug-2024
| 206 | 2401:4900:7B9B:CDBE:461:3A80:7DC2:C706 | 0 | 1 | 0 | 0 | 0 | 0 | 0 | 1 | 0 |  |
| 207 | 2409:4072:8E19:1800:4568:390E:EBCC:CDBF | 0 | 1 | 0 | 0 | 0 | 0 | 0 | 1 | 0 |  |
| 208 | 2409:40E3:189:DCF8:5048:B633:B601:D466 | 0 | 1 | 0 | 0 | 0 | 0 | 0 | 1 | 143 |  |
| 209 | 2401:4900:632F:A1C:BA49:66C1:D7CC:7C19 | 0 | 1 | 0 | 0 | 0 | 0 | 0 | 1 | 0 |  |
| 210 | தமிழன்செல்வன் | 0 | 1 | 0 | 0 | 0 | 0 | 0 | 1 | 0 |  |
| 211 | 2409:40F4:305F:1AF7:885A:AFF:FE7D:1049 | 0 | 1 | 0 | 0 | 0 | 0 | 0 | 1 | 210 |  |
| 212 | Odecalchi | 0 | 1 | 0 | 0 | 0 | 0 | 0 | 1 | 22 |  |
| 213 | 2409:4072:8D86:E686:0:0:E6C9:EE0F | 0 | 1 | 0 | 0 | 0 | 0 | 0 | 1 | 0 |  |
| 214 | PGM. Manoj | 0 | 1 | 0 | 0 | 0 | 0 | 0 | 1 | 0 | } |
# கருடா சௌக்கியமா

***கருடா சௌக்கியமா*** (*Garuda Saukiyama*) என்பது 1982 ஆம் ஆண்டு வெளியான இந்தியத் தமிழ் குற்றவியல் திரைப்படமாகும். கே. எஸ். பிரகாஷ் ராவ் இயக்க, வியட்நாம் வீடு சுந்தரம் எழுதினார். திரைப்பட நட்சத்திரங்களான சிவாஜி கணேசன், சுஜாதா, மோகன், தியாகராஜன் ஆகியோர் நடித்தனர். இதன் கதை ஒரு சிறு குற்றவாளியைச் சுற்றி வருகிறது, அவர் இறுதியில் அச்சமூட்டும் நிழலுலகத் தலைவனாக உயர்கிறார். இந்தப் படம் 25 பிப்ரவரி 1982 அன்று வெளியாகி, பாக்ஸ் ஆபிஸ் குண்டாக ஆனது.
# கருடா சௌக்கியமா

## நடிகர்கள்

- தீனதயாளனாக சிவாஜி கணேசன்
- லட்சுமியாக சுஜாதா
- முத்துகிருஷ்ணனாக தியாகராஜன்
- மேரியாக பண்டரிபாய்
- ராதாவாக அம்பிகா
- மோகனாக மோகன்
- மீனாவாக ராஜ்யலட்சுமி
- சத்யநாதனாக சங்கிலி முருகன்
# கருடா சௌக்கியமா

## பாடல்கள்

இப்படத்திற்கு எம். எஸ். விஸ்வநாதன் இசையமைத்தார்.
# கருடா சௌக்கியமா

## வெளியீடும் வரவேற்பும்

*கருடா சௌக்கியமா* 1982 பிப்ரவரி 25 அன்று வெளியானது. *கல்கியின்* திரைஞானி படத்தை எதிர்மறையாக விமர்சனம் செய்தார். இப்படத்திற்கும் *காட்பாதர்* (1972) படத்துக்கும் உள்ள ஒற்றுமையை விமர்சித்தார். படம் ஒரு பாக்ஸ் ஆபிஸ் குண்டு ஆனது.
# பகராயிச் மக்களவைத் தொகுதி

**பகராயிச் மக்களவைத் தொகுதி** (*Bahraich Lok Sabha constituency*) என்பது வட இந்தியா மாநிலமான உத்தரப் பிரதேசத்தில் உள்ள 80 மக்களவைத் தொகுதிகளில் ஒன்றாகும். இந்தத் தொகுதி பட்டியல் இனத்தவருக்காக ஒதுக்கப்பட்டுள்ளது.
# பகராயிச் மக்களவைத் தொகுதி

## சட்டமன்றப் பிரிவுகள்

எல்லை நிர்ணயத்திற்குப் பிறகு, இந்தத் தொகுதியில் பின்வரும் ஐந்து சட்டமன்றத் தொகுதிகள் உள்ளன.
| 282 | பால்க் (ப.இ.) | பகராயிச் | சரோஜ் சோன்கர் | பாரதிய ஜனதா கட்சி |
| --- | --- | --- | --- | --- |
| 283 | நான்பரா | ராம் நிவாசு வர்மா | அப்னா தளம் |  |
| 284 | மாதவி. | மரியா சா | சமாஜ்வாதி கட்சி |  |
| 285 | மகாசி | சுரேசுவர் சிங் | பாரதிய ஜனதா கட்சி |  |
| 286 | பகராயிச் | அனுபமா ஜெய்சுவால் | பாரதிய ஜனதா கட்சி | } |
2008ஆம் ஆண்டில் நாடாளுமன்றத் தொகுதிகளின் எல்லை நிர்ணயத்திற்கு முன்பு, பகராயிச் மக்களவைத் தொகுதி பின்வரும் ஐந்து சட்டமன்றத் தொகுதிகளைக் கொண்டிருந்தது:  
1. நான்பரா
1. சார்தா
1. பிங்கா
1. பகராயிச்
1. ஐகானா
# பகராயிச் மக்களவைத் தொகுதி

## நாடாளுமன்ற உறுப்பினர்கள்

| 1952 | ரஃபி அகமது கித்வாய் | இந்திய தேசிய காங்கிரசு |
| --- | --- | --- |
| 1957 | ஜகேந்திர சிங் |  |
| 1962 | குன்வர் ராம் சிங் | சுதந்திராக் கட்சி |
| 1967 | [[பாரதிய ஜனசங்கம் |  |
| 1971 | பத்லு ராம் சுக்லா | இந்திய தேசிய காங்கிரசு |
| 1977 | ஓம் பிரகாஷ் தியாகி | ஜனதா கட்சி |
| 1980 | சையத் முசாபர் உசேன் | இந்திய தேசிய காங்கிரசு |
| 1984 | ஆரிப் முகமது கான் | இந்திய தேசிய காங்கிரசு |
| 1989 | ஜனதா தளம் |  |
| 1991 | ருத்ராசென் சவுத்ரி | பாரதிய ஜனதா கட்சி |
| 1996 | பத்மசேன் சவுத்ரி |  |
| 1998 | ஆரிப் முகமது கான் | பாரதிய ஜனதா கட்சி |
| 2004 | ரூபாப் சைய்தா | இந்திய தேசிய காங்கிரசு |
| 2014 | சாவித்ரி பாய் புலே | பாரதிய ஜனதா கட்சி |
| 2019 | அக்சய்பர் லால் |  |
| 2024 | ஆனந்த் குமார் கோண்ட் | } |
# காமிசெட்டி பரசுராம் நாயுடு

**காமிசெட்டி சிறீ பரசுராம் வரபிரசாதா ராவ் நாயுடு** (*Kamisetty Sri Parasurama Varaprasada Rao Naidu*) (அக்டோபர் 2,1921-சனவரி 19,1989), என்பவர் **காமிசெட்டி பரசுராம் நாயுடு** என நன்கு அறியப்பட்டவர். இவர் 1985 முதல் 1989 வரை புதுச்சேரி சட்டமன்றத்தில் சபாநாயகராக பணியாற்றிய இந்திய அரசியல்வாதி ஆவார்.
# காமிசெட்டி பரசுராம் நாயுடு

## பிறப்பும் குடும்பமும்

காமிசெட்டி யானாமில் ஒரு காபூ குடும்பத்தில் முன்னாள் மைர் டி யானாவ், காமிசெட்டி வேணுகோபால ராவ் நாயுடு மற்றும் கமலம்மா ஆகியோரின் மகனாகப் பிறந்தார். இவர் ஏலூரைச் சேர்ந்த படேட்டி குடும்பத்தைச் சேர்ந்த காமிசெட்டி சாவித்திரியை மணந்தார். இவர் தனது தந்தைக்குப் பிறகு யானாமில் இறக்கும் வரை ஒரு சிறந்த தலைவராக இருந்தார். இந்தியத் திரைப்படத்துறையின் சிறந்த நடிகரான எஸ். வி. ரங்கராவின் மைத்துனர் ஆவார்.
# காமிசெட்டி பரசுராம் நாயுடு

## பிரதிநிதித்துவ சபை உறுப்பினர்

காமிசெட்டி 1946, 1955 மற்றும் 1959 தேர்தல்களில் வெற்றி பெற்று 1946 முதல் 1964 வரை பாண்டிச்சேரி சட்டமன்றத்தில் உறுப்பினராக இருந்தார். இருப்பினும், 1951 தேர்தலில் இவரை கனகலா டாடாயா தோற்கடித்தார்.
# காமிசெட்டி பரசுராம் நாயுடு

## சட்டப்பேரவை உறுப்பினர்

தனது அரசியல் வாழ்க்கை முழுவதும் தோற்கடிக்க முடியாதவராக காமிசெட்டி இருந்தார். 1964 (இதேகா) 1969 (சுயேச்சை) 1974 (சுயேச்சை 1977 (ஜனதா கட்சி) 1980 (சுயேச்சை) மற்றும் 1985 (இதேகா) எனத் தொடர்ச்சியாக வெற்றி பெறுவதில் எந்தச் சவாலையும் எதிர்கொள்ளாமல் இவர் இந்தத் தொகுதியைத் தன்வசம் வைத்திருந்தார். உயிருடன் இருந்த வரை, புதுச்சேரி இந்தியாவுடன் சட்டப்படி இணைக்கப்பட்ட பின்னரும், பிராந்தியச் சட்டமன்றத்திற்கான மக்கள் பிரதிநிதித்துவச் சட்டத்தின் படி 1964-இல் நடைபெற்ற முதல் தேர்தலிலிருந்து அனைத்துத் தேர்தல்களிலும் போட்டியிட்டார்.  
இத்தேர்தல்களில் இவர் பெரும்பாலான நேரங்களில் சுயேட்சையாகப் போட்டியிட்டு வெற்றி பெற்றார். இதில் இரண்டு முறை துணைச் சபாநாயகராகவும் இருந்தார். 1985ஆம் ஆண்டு நடைபெற்ற தேர்தலுக்குப் பிறகு காமிச்செட்டி புதுச்சேரி சட்டமன்றத்தின் 10ஆவது சபாநாயகராக ஆனார். இவர் 1989 சனவரி 19 அன்று பதவியில் இருந்தபோதே இறந்தார். 1989 வரை புதுச்சேரி சட்டப்பேரவை வரலாற்றில் மிக நீண்ட காலம் சட்டமன்ற உறுப்பினராக இருந்தவர் இவராவார்.
# சரவாக் மாநிலச் சின்னம்

**சரவாக் மாநிலச் சின்னம்** (ஆங்கிலம்: *Coat of arms of Sarawak*; மலாய்: *Jata Sarawak*) என்பது சரவாக் மாநிலத்தின் சிறப்புரிமை பெற்ற சின்னம் ஆகும்.  
1973 ஆகஸ்டு 31-ஆம் தேதி சிறப்புரிமைச் சின்னமாக ஏற்றுக் கொள்ளப்பட்டது. இருப்பினும் இந்தச் சின்னம் 1988 ஆகஸ்டு 31-ஆம் தேதியில் புதிய உருவாக்கம் பெற்றது..
# சரவாக் மாநிலச் சின்னம்

## பொது

காண்டாமிருக இருவாச்சியின் இறக்கைகள் 13 இறகுகளைக் கொண்டுள்ளன. அவை மலேசியாவில் உள்ள பதின் முன்று மாநிலங்களைக் குறிக்கின்றன.[1]  
செம்பருத்தி மலர் மலேசியாவின் தேசிய மலரைக் குறிக்கின்றது. *Bersatu, Berusaha, Berbakti* எனும் மலாய்ச் சொற்கள் "ஒற்றுமை, முயற்சி, சேவை" என்று பொருள்படும்.[1]
# சரவாக் மாநிலச் சின்னம்

## வரலாறு

1842-ஆம் ஆண்டில் ஒரு பிரித்தானிய அதிகாரியான ஜேம்சு புரூக் என்பவரால் சரவாக் மாநிலம் நிறுவப்பட்டது. புரூணை சுல்தானுக்கு ஜேம்சு புரூக் வழங்கிய இராணுவ உதவிக்கான வெகுமதியாக புரூணை சுல்தானால் சரவாக் மாநிலம் வழங்கப்பட்டது.  
அந்தக் காலக்கட்டத்தில் (1840-ஆம் ஆண்டுகளில்) சரவாக் கடல் பகுதிகளில் கடற்கொள்ளைகள் பரவலாக இருந்தன. அந்தக் கடல் கொள்ளைகளை அடக்குவதில் ஜேம்சு புரூக் வெற்றிகரமாகச் செயல்பட்டார்.  
1842-ஆம் ஆண்டில், புரூணை சுல்தான் உமர் அலி சைபுதீன், சரவாக்கின் முழு இறையாண்மையையும் ஜேம்சு புரூக்கிற்கு விட்டுக் கொடுத்தார். அந்தக் காலக் கட்டத்தில்தான் சரவாக் மாநிலத்தின் முதலாவது அரசு சின்னம் உருவாக்கப்பட்டது.
# மெத்திலீரசோனியம்

**மெத்திலீரசோனியம்** (*Methyldiazonium*) என்பது CH<sub>3</sub>N<sub>2</sub><sup>+</sup> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஈரசோ குழுவுடன் ஒரு மெத்தில் குழு இணைக்கப்பட்டு இச்சேர்மம் உருவாகிறது. மெத்திலீரசோனியம் நேர்மின் அயனியானது ஈரசோமெத்தேனின் இணை அமிலம் ஆகும். இணை அமிலத்தின் காடித்தன்மை எண் மதிப்பு pKa<10 என மதிப்பிடப்பட்டுள்ளது.  
::  
கார்பாக்சிலிக் அமிலங்களை மெத்தில் எசுத்தர்களாக, பீனால்களை மெத்தில் ஈத்தர்களாக மாற்றுவது போல அமில ஐதராக்சில் சேர்மங்களுடன் ஈரசோமெத்தேன் ஈடுபடும் மெத்திலேற்ற வினைகளில் மெத்திலீரசோனியம் ஒர் இடைநிலைச் சேர்மம் ஆகும்.  
::  
N-நைட்ரோசோடைமெத்திலமீன் சேர்மத்தின் வளர்சிதைமாற்றப் பொருளாக மெத்திலீரசோனியம் குறிப்பிடப்பட்டுள்ளது. புற்றுநோயை ஏற்படுத்தும் சேர்மமாகவும் இது கவனம் பெறுகிறது.  
::
# புதுச்சேரி சட்டமன்றத் தேர்தல், 1977

**புதுச்சேரி சட்டமன்றத் தேர்தல், 1977** (*1977 Pondicherry Legislative Assembly election*) என்பது அப்போது பாண்டிச்சேரி என்று அழைக்கப்பட்ட இந்திய ஒன்றிய பகுதியான புதுச்சேரியில் 30 சட்டமன்றத் தொகுதிகளுக்கான உறுப்பினர்களைத் தேர்ந்தெடுப்பதற்காக 1977ஆம் ஆண்டு அக்டோபரில் நடைபெற்ற தேர்தல் ஆகும். இத்தேர்தலில் அனைத்திந்திய அண்ணா திராவிட முன்னேற்றக் கழகம் அதிக வாக்குகளையும் அதிக இடங்களையும் வென்றது. இக்கட்சியின் சு. ராமசாமி இரண்டாவது முறையாகப் புதுச்சேரியின் முதலமைச்சராக நியமிக்கப்பட்டார்.
# அக்லூஜ் கோட்டை

**அக்லூஜ் கோட்டை** (*Akluj Fort*) என்பது மகாராட்டிராவின் சோலாப்பூர் மாவட்டத்தில் சோலாப்பூரிலிருந்து 115 கி. மீ. தொலைவில் அமைந்துள்ள ஒரு கோட்டையாகும். &nbsp;இந்தக் கோட்டை சோலாப்பூர் மாவட்டத்தில் உள்ள ஒரு முக்கியமான கோட்டையாகும். உள்ளூர் மக்களின் உதவியுடன் சிறீ தின்கராவ் தோப்டே மற்றும் அவினாசு தோப்டே ஆகியோரால் இக்கோட்டை மறுசீரமைப்பு செய்யப்பட்டது. இந்தக் கோட்டை இப்போது சிவசிருஷ்டி என்றும் அழைக்கப்படுகிறது.
# அக்லூஜ் கோட்டை

## வரலாறு

அக்லூஜ் நகரத்தில் இக்கோட்டையின் வரலாறு குறிப்பிடப்பட்டுள்ளது. சம்பாஜி மகாராஜ் மற்றும் 26 பேர் முகர்ரப் கானால் சங்கமேசுவரிலிருந்து கைப்பற்றப்பட்டு, இந்தக் கோட்டைக்கு அழைத்து வரப்பட்டனர்
# அக்லூஜ் கோட்டை

## அணுகல்

அக்லுஜ் கோட்டையின் அருகிலுள்ள நகரம் சோலாப்பூர் ஆகும். இந்தக் கோட்டை காலை 10 மணி முதல் மாலை 6 மணி வரை பொதுமக்களுக்காகத் திறக்கப்படுகிறது. இது நீரா ஆற்றின் கரையில் அமைந்துள்ளது. இதன் அருகிலுள்ள வானூர்தி நிலையம் புனே ஆகும். இது சுமார் 170 கி. மீ. தொலைவில் அமைந்துள்ளது.
# அக்லூஜ் கோட்டை

## பார்க்க வேண்டிய இடங்கள்

கோட்டைக்குள் சிவாஜி மகாராஜாவின் வாழ்க்கையைச் சித்தரிக்கும் இழைகளால் செய்யப்பட்ட பல்வேறு சிலைகள் உள்ளன. கோட்டையில் உள்ள அனைத்து இடங்களையும் பார்வையிடச் சுமார் ஒரு மணி நேரம் ஆகும். இது மகாராட்டிராவில் நன்கு பராமரிக்கப்படும் கோட்டைகளில் ஒன்றாகும்.
# சாவகம் கீரி

**சாவகம் கீரி** (*Javan mongoose*-*உர்வா சாவானிகா*) என்பது தென்கிழக்கு ஆசியாவைப் பூர்வீகமாகக் கொண்ட ஒரு கீரி சிற்றினமாகும்.  
19 மற்றும் 20ஆம் நூற்றாண்டுகளில், பல விலங்கியல் மாதிரிகள் விவரிக்கப்பட்டன. இவை இப்போது துணையினங்களாகக் கருதப்படுகின்றன.  
- 1841ஆம் ஆண்டில் பால் கெர்வாய்சு எழுதிய *கெர்பெசுடெசு எக்சிலிசு* வியட்நாமில் உள்ள டூரேனில் சேகரிக்கப்பட்ட ஒரு மாதிரியாகும்.
- 1875ஆம் ஆண்டில் ஜான் ஆண்டர்சன் விவரித்த *கெர்பெசுடெசு ராப்ளெசி* சுமாத்திராவிலிருந்து சேகரிக்கப்பட்ட மாதிரியாக இருந்தது.
- 1909ஆம் ஆண்டில் ஜோயல் ஆசாப் ஆலன் விவரித்த *முங்கோசு ரூபிப்ரான்சு* சீனாவின் எய்னான் தீவில் உள்ள வுஷி மலையினைச் சுற்றிச் சேகரிக்கப்பட்ட எட்டு வயது முதிர்ச்சியடைந்த மாதிரிகள் ஆகும்.
- 1910ஆம் ஆண்டில் எர்ன்ஸ்ட் சுவார்சு எழுதிய *முங்கோசு எக்சிலிசு* பேங்காக்கில் தீபகற்பத்தில் சேகரிக்கப்பட்ட ஒரு கீரியின் தோல் மற்றும் மண்டை ஓடு மூலம் விவரிக்கப்பட்டது ஆகும்.
- 1917இல் செசில் போடன் குளோசு விவரித்த *முங்கோசு சியாமென்சிசு* என்பது வடக்கு தாய்லாந்தில் சேகரிக்கப்பட்ட ஒரு முதிர்ச்சியடைந்த பெண் கீரியின் தோலின் அடிப்படையிலானது.
- 1917ஆம் ஆண்டில் குளோசு எழுதிய *முங்கோசு பரகென்சிசு* என்பது மலேசியா தீபகற்பத்தில் உள்ள பேராக், தைப்பிங் அருகே சேகரிக்கப்பட்ட பெண் கீரியின் தோல் மற்றும் மண்டை ஓடு ஆகும்.
- *கெர்பெசுடெசு சாவனிகசு ஜெராபாய்* (*Herpestes javanicus tjerapai*) 1949ஆம் ஆண்டில் ஹென்றி ஜேக்கப் விக்டர் சோடி என்பவரால் விவரிக்கப்பட்டது. இது சுமாத்ராவின் ஆச்சே மாகாணத்தில் சேகரிக்கப்பட்ட ஒரு வயது வந்த ஆண் கீரி ஆகும்.  
சிறிய இந்தியக் கீரி (*உ. அரோபங்டாடா*) ஒரு காலத்தில் சாவகம் கீரியின் துணையினமாகக் கருதப்பட்டது. 18 சாவகம் மற்றும் சிறிய இந்தியக் கீரியிலிருந்து முடி மற்றும் திசு மாதிரிகளின் மரபணு பகுப்பாய்வு இவை இரண்டு உயிரினக்கிளைகளை உருவாக்குகின்றன. இவை தனித்துவமான இனங்கள் என்பதை வெளிப்படுத்துகிறது. மியான்மரில் உள்ள சல்வீன் ஆறு அநேகமாக இரண்டு சிற்றினங்களுக்கு இடையே ஒரு புவியியல் தடையாக இருக்கலாம். *உர்வ* பேரினங்களின் இழைமணிகளின் டி. ஆக்சி ரைபோ நியூக்லியிக் காடி<nowiki/>பகுப்பாய்வு, சாவகம் கீரி, இந்தியச் சாம்பல் கீரியுடன் (*யு. எட்வார்ட்சி*) ஒரு சகோதர குழுவினை உருவாக்குகிறது என்பதை வெளிப்படுத்தியது. சாவகம் கீரி சுமார் 0.5 மில்லியன் ஆண்டுகளுக்கு முன்பு மத்திய மியோசீன் காலத்தில் தோன்றியிருக்கலாம்.
# சாவகம் கீரி

## சிறப்பியல்புகள்

சாவகம் கீரியின் உரோமங்கள் இரும்பு முதல் பழுப்பு வண்ணம் வரை காணப்படும்.
# சாவகம் கீரி

## சிறப்பியல்புகள்

### ஊடுருவும் இனங்கள்

ஐரோப்பாவில், இந்த இனம் 2016 முதல் ஊடுருவிய அந்நிய இனங்களின் பட்டியலில் சேர்க்கப்பட்டுள்ளது. இதன் பொருள் இந்த இனத்தை இறக்குமதி செய்யவோ, இனப்பெருக்கம் செய்யவோ, கொண்டு செல்லவோ, வணிகமயமாக்கவோ அல்லது வேண்டுமென்றே ஐரோப்பிய ஒன்றியம் முழுவதிலும் சுற்றுச்சூழலில் அறிமுகப்படுத்தவோ முடியாது.
# சாவகம் கீரி

## நடத்தையும் சூழலியலும்

சாவகம் கீரி பெரும்பாலும் தனிமையாக வாழக்கூடியன. ஆண்கள் சில நேரங்களில் சமூகக் குழுக்களை உருவாக்கி, பாறைகளில் வாழிடங்களைப் பகிர்ந்து கொள்கிறது. கர்ப்பக் காலம் 49 நாட்கள் ஆகும். ஒரு முறை 2 முதல் 5 குட்டிகளைப் பெற்றெடுக்கும். ஆண்கள் 4 மாத வயதில் பாலியல் முதிர்ச்சியடைகின்றன.  
சாவகம் கீரி பெரும்பாலும் பூச்சிகளைச் சாப்பிடுகின்றன. ஆனால் இவை நண்டு, தவளை, சிலந்தி, தேள், பாம்பு, சிறிய பாலூட்டிகள், பறவைகள் மற்றும் முட்டைகளையும் உண்ணும்.
# சாவகம் கீரி

## அச்சுறுத்தல்கள்

சுமாத்திராவில், சாவகம் கீரி செல்லப்பிராணி வர்த்தகத்திற்காகக் காட்டுப் பிடிக்கப்படுகிறது. 1997 மற்றும் 2001க்கு இடையில் நடத்தப்பட்ட ஆய்வுகளின் போது மேடனில் உள்ள வனவிலங்கு சந்தைகளில் இது மிகவும் பொதுவாகப் வாங்கப்பட்ட இனமாகும். லாவோஸ், தாய்லாந்து மற்றும் வியட்நாமில் பெரிதும் வேட்டையாடப்பட்டாலும், இது பொதுவாக புறநகர்ப் பகுதிகளில் காணப்படுகிறது.
# கல்லறை

உள்ள சலினாஸ் கல்லறையில் ஹாமில்டன் நிலத்தில் உள்ள ஸ்டெய்ன்பெக் குடும்ப கல்லறைகள்]]  
**கல்லறை** என்பது ஒரு இறந்த உடல் (பொதுவாக மனித உடல், சில நேரங்களில் விலங்கின் உடல்) இறுதிச் சடங்கிற்குப் பிறகு புதைக்கப்படும் அல்லது அடக்கம் செய்யப்படும் இடம் ஆகும். கல்லறைகள் பொதுவாக அடக்கம் செய்வதற்காக ஒதுக்கப்பட்ட சிறப்பு பகுதிகளான இடுகாடுகளில் அமைந்துள்ளன.  
சில மதங்களில், ஆன்மா உயிர்வாழ உடல் எரிக்கப்பட வேண்டும் அல்லது தகனம் செய்யப்பட வேண்டும் என்று நம்பப்படுகிறது-மற்ரும் சிலவற்றில், உடலின் முழுமையான சிதைவு ஆன்மாவின் மற்ற பகுதிகளுக்கு முக்கியமானதாகக் கருதப்படுகிறது.
# கல்லறை

## விளக்கம்

கல்லறையின் முறையான பயன்பாடு தொடர்புடைய சொற்களுடன் பல படிகளை உள்ளடக்கியது.
# கௌமாரி (சப்தகன்னியர்)

**கௌமாரி,** என்றும் அழைக்கப்படும் **குமாரி**, **கார்த்திகேயனி** என்பவள் போரின் கடவுளான முருகனின் அம்சம் ஆவார். கௌமாரி என்பவர் சப்தகன்னியர்களில் ஓருவர் ஆவார். கௌமாரி ஒரு மயில் மீது ஏறி இருப்பாள் மற்றும் அவள் நான்கு அல்லது பன்னிரண்டு கரங்களை உடையவள். அவள் ஈட்டி, கோடாரி, அருவாள், திரிசூலம், வில், அம்பு, வாள், கவசம், தாமரை, நீண்ட வாள், சக்கரம், கதை, சங்கை ஏந்தி இருப்பாள். அவள் தன் ஆயுதங்களால் எல்லா அரக்கர்களையும் போர்களில் கொன்றாவள் ஆவாள். அவள் சப்தகன்னியர்களில் ஒருவரணதல் பிரபலமானவள்.
# கௌமாரி (சப்தகன்னியர்)

## மேலும் பார்க்கவும்

- சப்தகன்னியர்
- குமாரி தேவி
- தேவி கன்னியாகுமரி அம்மன் கோயில்
# வசந்தத்தில் ஓர் நாள்

***வசந்தத்தில் ஓர் நாள்*** (*Vasandhathil Or Naal*) என்பது 1982 ஆண்டு வெளியான இந்திய தமிழ்த் திரைப்பபடமாகும். ஏ. சி. திருலோகச்சந்தர் இயக்கிய இப்படத்தை எஸ். ரங்கராஜன் தயாரித்தார். இதில் சிவாஜி கணேசன், ஸ்ரீபிரியா ஆகியோர் நடித்தனர். இது 1975-ஆம் ஆண்டு வெளியான இந்தி படமான *மௌசம்* படத்தின் மறு ஆக்கமாகும். இப்படம் 1982-ஆம் ஆண்டு மே மாதம் 7 ஆம் நாள் வெளியானது.
# வசந்தத்தில் ஓர் நாள்

## கதை

ராஜசேகரன் கிராமத்திற்குச் செல்லும்போது அங்கு ராஜி என்ற பெண்ணைச் சந்திக்கிறார். இருவரும் காதலிக்கின்றனர். ஊருக்குச் சென்று தன் பெற்றோரின் ஒப்புதலுடன் அவளைத் திருமணம் செய்துகொள்வதாக உறுதியளித்துச் செல்கிறார். இருப்பினும், சூழ்நிலை காரணமாக அவரால் தனது வாக்குறுதியை நிறைவேற்ற முடியாமல் போகிறது. ஆண்டுகள் கடந்து செல்கின்றன. அவள் வேறொருவரை மணந்துகொண்டு அமைதியான வாழ்க்கை வாழ்வாள் என்ற நம்பிக்கையுடன் ராஜசேகரன் இருக்கிறார். ஆனால் தற்செயலாக அவளை ஒரு பாலுறவு விடுதியில் சந்திக்கும்போது அவரது நம்பிக்கை உடைகிறது.  
அங்கு பார்த்த பெண் ராஜி அல்ல, ராஜியின் மகள் நீலா என்று தெரிய வருகிறது. அவர் அவளைப் பாலுறவு விடுதியில் இருந்து தனது வீட்டிற்கு அழைத்துச் சென்று சீர்திருத்த முயல்கிறார். ராஜி ஒரு ஊனமுற்ற முதியவரைத் திருமணம் செய்துகொள்ள கட்டாயப்படுத்தப்பட்டு அவளது மாமனால் பாலியல் வல்லுறவு செய்யப்படுகிறாள். நீலா பிறந்த பிறகு மனநிலை குன்றி இறக்கிறாள். பின்னர் நீலா ஒரு பாலுறவு விடுதிக்கு விற்கப்பட்டாள் என்பது தெரியவருகிறது. ராஜசேகரன் குற்ற உணர்ச்சியுடன் அவளை மீட்க பாடுபடுகிறார்.  
நீலா இதைக் காதல் என்று தவறாக நினைக்கிறாள். இதன் பிறகு ராஜசேகரன் முழு உண்மையையும் சொல்கிறார். இதனால் ராஜசேகரனை வெறுத்து நீலா தப்பி ஓடுகிறாள். அவள் ராஜசேகரனைப் புரிந்து கொண்டாளா? அவள் வாழ்வு என்ன ஆனது? என்பதே மீதிக் கதையாகும்.
# வசந்தத்தில் ஓர் நாள்

## நடிகர்கள்

- ராஜசேகரனாக சிவாஜி கணேசன்
- நீலா / ராஜியாக ஸ்ரீபிரியா
- நீலாவின் தந்தையாக வி. கே. ராமசாமி
- விபச்சார விடுதி தலைவி பொன்னம்மாவாக மனோரமா
- மைனராக தேங்காய் சீனிவாசன்
- ராஜசேகரனின் பணியாளர் ஆழ்வாராக எஸ். ராமராவ்
# வசந்தத்தில் ஓர் நாள்

## பாடல்கள்

இப்படத்திற்கு எம். எஸ். விஸ்வநாதன் இசையமைக்க, பாடல் வரிகளை கண்ணதாசன் எழுதினார்.
# வசந்தத்தில் ஓர் நாள்

## வெளியீடும் வரவேற்பும்

*வசந்தத்தில் ஓர் நாள்* 1982 மே 7 அன்று வெளியானது. *மிட் டே*யின் *எஸ். சிவக்குமார்* ஸ்ரீபிரியாவின் "குறிப்பிடத்தக்க நடிப்புக்காக" பாராட்டினார். *கல்கியின்* *மஞ்சுளா ரமேஷ்* இந்த கனமற்ற கதைக்களத்தில் சிவாஜியும், ஸ்ரீப்ரியாவும் வீணடிக்கப்பட்டார்கள் எனக் கருதினார். ஆனால், இசையையும் பாடல்களையும் பாராட்டினர். *நியூ சண்டே டைம்சுக்கு* எழுதிய எஸ். ஜெயகிருஷ்ணன், சிவாஜி கணேசன், ஸ்ரீப்ரியா ஆகியோரின் நடிப்பைப் பாராட்டினார். ஒளிப்பதிவு போன்ற தொழில்நுட்ப அம்சங்களைப் பாராட்டும் அதே வேளையில், "திரைப்படத்தை அதன் ஆரம்ப கட்டங்களில் தடுமாறச் செய்ததற்காக" இயக்குநரை விமர்சித்தார்.
# சிறிய இந்தியக் கீரி

- 1845ஆம் ஆண்டில் எட்வர்ட் பிளைத் முன்மொழிந்த *மங்கசுதா பாலிப்பெசு* ஆப்கானித்தானின் காந்தகாரில் காணப்பட்ட கீரியினை அடிப்படையாகக் கொண்டது.
- 1965ஆம் ஆண்டில் ஆர். கே. கோசால் முன்மொழியப்பட்ட *கெர்பெசுடெசு பலசுட்ரிசு* என்பது இந்தியாவில் கொல்கத்தாவின் கிழக்குப் பகுதியில் உள்ள சதுப்பு நிலத்தில் சேகரிக்கப்பட்ட ஒரு வயது வந்த ஆண் கீரி ஆகும்.  
சிறிய இந்தியக் கீரி பின்னர் *கெர்பெசுடெசு* என்ற பேரினத்தில் வகைப்படுத்தப்பட்டது. அனைத்து ஆசியக் கீரிகளும் இப்போது *உர்வா* பேரினத்தின் கீழ் வகைப்படுத்தப்பட்டுள்ளன.  
சிறிய இந்தியக் கீரி ஒரு காலத்தில் சாவகம் கீரி (*கெ. சாவனிகசு*) ஒரு துணையினமாகக் கருதப்பட்டது. 18 சிறிய இந்திய மற்றும் சாவகம் கீரிகளின் முடி மற்றும் திசு மாதிரிகளின் மரபணு பகுப்பாய்வு இவை இரண்டு உயிரினக் கிளைகளை உருவாக்குகின்றன. இது இவை தனித்துவமான இனங்கள் என்பதை வெளிப்படுத்தியது.
# சிறிய இந்தியக் கீரி

## சிறப்பியல்புகள்

சிறிய இந்தியக் கீரியின் உடல் மெல்லியதாகவும், தலை ஒரு கூர்மையான மூக்குடன் நீளமாகவும் உள்ளது. தலை மற்றும் உடலின் நீளம் 509-671 மி.மீ. ஆகும். காதுகள் சிறியவை. கால்கள் ஐந்து கால்விரல்களுடன் நீண்ட நகங்களைக் கொண்டுள்ளன. ஆண் கீரிகள் பரந்த தலை மற்றும் பெரிய உடல்களைக் கொண்டுள்ளன. பாலினங்கள் அளவில் வேறுபடுகின்றன.  
இது பெரும்பாலும் தொடர்புடைய இந்தியச் சாம்பல் கீரியிலிருந்து (*யு. எட்வார்ட்சி*) இதன் சற்றே சிறிய அளவு மூலம் வேறுபடுத்தப்படலாம். உலகெங்கிலும் உள்ள தீவுகளில் எண்ணிக்கை அதிகரித்ததோடு பாலியல் வேறுபாடும் உருவத்தில் அதிகரித்துள்ளது. இது இவற்றின் வரம்பின் கிழக்கில் உள்ள மக்களை ஒத்திருக்கிறது. இங்கு இவற்றுக்குச் சுற்றுச்சூழல் போட்டியாளர்கள் இல்லை. அறிமுகப்படுத்தப்பட்ட கீரிகள், மரபணு சறுக்கல் மற்றும் தனிமைப்படுத்தல் காரணமாக மரபணு பன்முகப்படுத்தல் ஏற்பட்டுள்ளன.
# சிறிய இந்தியக் கீரி

## பரவலும் வாழிடமும்

சிறிய இந்தியக் கீரி, ஈராக், தென்கிழக்கு ஈரான், ஆப்கானித்தான், பாக்கித்தான், இந்தியா, நேபாளம், பூட்டான், வங்களாதேசம் மற்றும் மியான்மர் உள்ளிட்ட நாடுகளில் பரவிக் காணப்படுகிறது. இது பல ஐரோப்பிய நாடுகள், கரீபியன் கடலில் உள்ள தீவுகள், இந்திய மற்றும் பசிபிக் பெருங்கடல்கள் மற்றும் தெற்கு சப்பானில் உள்ள ஒகினாவா ஆகிய தீவுகளில் அறிமுகப்படுத்தப்பட்டுள்ளது. இது 2,100 மீ (6,900 ) உயரம் வரை உள்ளப் பகுதிகளில் வாழ்கிறது.  
பாக்கித்தானில், இது போத்தோகர் பீடபூமி, சியால்கோட் மாவட்டம், தென்கிழக்கு ஆசாத் சம்மு-காசுமீர் மற்றும் மார்கல்லா மலைத் தேசியப் பூங்கா ஆகியவற்றில் காணப்படுகிறது.இந்தியாவில், இது மத்தியப் பிரதேசத்தின் வனப்பகுதிகள், பன்னா புலிகள் காப்பகம், குனா மாவட்டம் மற்றும் காந்தி சாகர் சரணாலயம் ஆகியவற்றில் காணப்பட்டது.  
2016ஆம் ஆண்டில், ஐரோப்பிய ஆணையம் சிறிய இந்தியக் கீரியினை ஆக்கிரமிப்பு மற்றும் அன்னிய இனங்களின் வருடாந்திரப் பட்டியலில் சேர்த்தது.